Astrodienst Webmaster Tools - Astrodienst Guest user u1337070423
28-Sep-2016, 07:45 UT/GMT DKD minag grondwethofbevel ná geskiedkundige regstel-uitspraak – Solidariteit - Solidariteit WêreldSolidariteit Wêreld
Tuis › Mediaverklarings › DKD minag grondwethofbevel ná geskiedkundige regstel-uitspraak – Solidariteit
DKD minag grondwethofbevel ná geskiedkundige regstel-uitspraak – Solidariteit
Die vakbond Solidariteit het vandag bekendgemaak dat hy ’n aansoek gaan bring om ’n minagtingsbevel teen die Departement van Korrektiewe Dienste (DKD) te bekom nadat dié departement versuim het om gehoor te gee aan ’n vroeëre bevel deur die konstitusionele hof.
Dit volg nadat die konstitusionele hof op 15 Julie vanjaar beslis het dat die DKD se besluit om nie sewe bruin DKD-werknemers aan die Wes-Kaap weens hul velkleur te bevorder nie, neergekom het op onbillike diskriminasie en arbeidspraktyk. Die hof het voorts beslis dat die lede almal terugwerkend vergoed en in dienooreenkomstige poste aangestel moet word.
“Sedertdien het die DKD, na vele aanmanings, versuim om twee van die lede soos in die bevel vervat, te vergoed en/of te bevorder,” het Anton van der Bijl, hoof van Solidariteit se Sentrum vir Billike Arbeidspraktyke, gesê.
Volgens Van der Bijl bring Solidariteit nou ’n minagtingsaansoek voor die arbeidshof waarin versoek word dat nie net die DKD nie maar ook beide die kommissaris van korrektiewe dienste, mnr. Zach Modise, sowel as die minister van korrektiewe dienste, mnr. Michael Masutha, in hul persoonlike hoedanigheid hiervoor aanspreeklik gehou moet word. “Solidariteit versoek ook voorts dat mnr. Modise in sowel ’n beëdigde verklaring en ’n hofverskyning moet aanvoer hoekom hy nie skuldig is aan minagting van die hof nie,” het Van der Bijl gesê.
Sien verklaring na afloop van die hofuitspraak. Klik hier